Медаль зэмылIэужьыгъуэу хы
ФокIадэ мазэм и кIэух махуэхэм Анапэ къалэм щекIуэкIащ Урысейм лIэужьыгъуэ псори щызэхуэхьэса каратэмкIэ и чемпионат. Къэбэрдей-Балъкъэрым и цIэкIэ абы щызэуа спортсмени 9-м ящыщу 6-м медаль зэмылIэужьыгъуэхэр зыIэрагъэхьащ.
Зи хьэлъагъыр килограмм 72-м нэблагъэхэм я гупым чемпионатым и япэ махуэм жэз медалыр къыщихьащ Щоджэн Руслан. ЕтIуанэ махуэр ди щIалэ- хэм нэхъ къехъулIащ. Зыхэта гупхэм пашэныгъэр щаубыдащ Щоджэн Аслъэн (кг 60-м нэблагъэхэр щызауэр), Магомедов Хайбула (кг 70-м нэблагъэ), Мэкъуауэ Алан (кг 90-м щIигъу) сымэ. Жэз медалхэр къахьащ Абдул Мунир- рэ (кг 70-м нэблагъэ) Къумахуэ Суфьянрэ (кг 90-м нэблагъэ). Абыхэм псоми спортым и мастерым и мардэр ягъэзэщIащ.
Ди щIалэхэр ягъасэ Сэбаншы Мурат, Щамырзей Щамырзэ, Мэкъуауэ Алан сымэ.
ЖЫЛАСЭ Замир.
